ai4bharat/Pralekha huggingface dataset:
સંરક્ષણ મંત્રાલય
ડૉ. અજય કુમારની સંરક્ષણ સચિવ તરીકે નિમણૂંક
કેરળ કેડરના 1985ની બેંચના IAS અધિકારી ડૉ.અજય કુમારની સંરક્ષણ મંત્રાલય દ્વારા સંરક્ષણ સચિવ તરીકે નિમણૂંક કરવામાં આવી છે. કેબિનેટની નિમણૂંક સમિતિએ એ ડૉ. કુમારની નિમણૂંક માટે મંજૂરી આપી હતી. તેઓ પશ્ચિમ બંગાળ કેડરના 1982ની બેંચના IAS અધિકારી શ્રી સંજય મિત્રાનો કાર્યકાળ પૂર્ણ થતાં તેમનું સ્થાન લેશે.
ACC દ્વારા ડૉ. કુમારના સ્થાને સચિવ  તરીકે વર્તમાન ખાસ સચિવ  શ્રી સુભાષ ચંદ્રાની નિમણૂંકને પણ મંજૂરી આપવામાં આવી છે. શ્રી ચંદ્રા કર્ણાટક કેડરના 1986ની બેંચના IAS અધિકારી છે.
DK/NP/J. Khunt/RP
(Visitor Counter : 113
કેન્દ્રીય જાહેર સેવા આયોગ
જૂન, 2021ના મહિના દરમિયાન કેન્દ્રીય જાહેર સેવા આયોગ દ્વારા ભરતીના પરિણામોને અંતિમ સ્વરૂપ આપવામાં આવ્યું
કેન્દ્રીય જાહેર સેવા આયોગ દ્વારા જૂન, 2021ના મહિના દરમિયાન નીચેના ભરતીના પરિણામોને અંતિમ સ્વરૂપ આપવામાં આવ્યું છું. ભલામણ કરેલા ઉમેદવારોને પોસ્ટ દ્વારા વ્યક્તિગત રીતે જાણ કરવામાં આવી છે.
સંપૂર્ણ સૂચિ માટે અહીં ક્લિક કરો.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 204
રાષ્ટ્રપતિ સચિવાલય
ભારતનાં રાષ્ટ્રપતિએ ગાંધીનગરમાં નવપ્રવર્તન અને ઉદ્યોગસાહસિકતા મહોત્સવનું ઉદઘાટન કર્યું
ભારતનાં રાષ્ટ્રપતિ શ્રી રામનાથ કોવિંદે આજે  ગુજરાતનાં ગાંધીનગરમાં નવપ્રવર્તન અને ઉદ્યોગસાહસિકતા મહોત્સવનું ઉદઘાટન કર્યું હતું. તેમણે 10માં દ્વિવાર્ષિક રાષ્ટ્રીય તૃણમૂલ નવપ્રવર્તન પુરસ્કાર પણ અર્પણ કર્યા હતાં.
આ પ્રસંગે વાત કરતા રાષ્ટ્રપતિએ કહ્યું હતું કે, આપણે મહત્વપૂર્ણ વિકાસ લક્ષ્યાંકો પૂર્ણ કરવા તથા સંવેદનશીલ, સમાવેશી અને સુખી સમાજનું નિર્માણ કરવા ઇચ્છતાં હોવાથી આપણે ભારતનાં સ્વાસ્થ્ય, શિક્ષણ, ખાદ્ય સુરક્ષા, ઊર્જા સુલભતા, પર્યાવરણીય સુરક્ષા અને રાષ્ટ્રીય સુરક્ષા જેવા વિવિધ ક્ષેત્રોમાં ભારતની સમસ્યાઓ સાથે સંબંધિત સમાધાનો શોધવા નવપ્રવર્તનની શક્તિનો ઉપયોગ કરવો પડશે. આપણે નવપ્રવર્તનની કાર્યશૈલીને પ્રોત્સાહન આપવા અને નવીન સમાજનું નિર્માણ કરવા તમામ પ્રયાસો કરવા પડશે. આ આપણને એ સુનિશ્ચિત કરવાની સર્વોત્તમ સંભાવના પ્રદાન કરશે કે, દરેક યુવાન ભારતીય પાસે પોતાની ખરી ક્ષમતાને સાકાર કરવાનો અવસર છે.
રાષ્ટ્રપતિએ જણાવ્યું હતું કે, માત્ર એક નવીન વિચાર પર્યાપ્ત નથી. રચનાત્મક વિચારને પરિપક્વ થવા, એનો પ્રસાર થવા અને વાસ્તવિક રીતે સાકાર કરવા માટે જરૂરી સહકાર મળે એ સુનિશ્ચિત કરવું મહત્વપૂર્ણ છે. નવપ્રવર્તનનાં બે મુખ્ય પરિબળોમાંનું એક છે, જે કોઈ પણ નવપ્રવર્તનને સાકાર કરવાની સુનિશ્ચિતતા કરે છે અને બીજું મુખ્ય પરિબળ ઉદ્યોગસાહસિકતા છે, જે નવપ્રવર્તનમાં પૂરક બને છે, જેથી આપણાં સાથી નાગરિકોને લાભ મળશે. આપણે નવપ્રવર્તનને ઉદ્યોગસાહસિકતામાં પરિવર્તિત કરવા માટે ઇકોસિસ્ટમ ઊભી કરવાની જરૂર છે. તેના માટે નાણાકીય સહયોગ, માર્ગદર્શન અને નીતિગત સહકાર પ્રદાન કરીને યુવા નવપ્રવર્તકોનાં વિકાસ અને સ્ટાર્ટઅપ માટે પીઠબળની જરૂર છે.
NP/J.Khunt/GP/RP
(Visitor Counter : 487
સ્વાસ્થ્ય અને પરિવાર કલ્યાણ મંત્રાલય
કોવિડ -19 રસીકરણ અંગે નવીનતમ માહિતી
યુનિવર્સલ ઇમ્યુનાઇઝેશન પ્રોગ્રામ  હેઠળ આવરી લેવામાં આવતી રસીઓના ઇન્વેન્ટરી-મેનેજમેન્ટ અને સ્ટોરેજ ટેમ્પરેચર મોનિટરિંગ માટે આરોગ્ય મંત્રાલય દ્વારા ઇ-વિનનો ઉપયોગ
સંવેદનશીલ ઇ-વિન ડેટા અને તેમની ગેરકાયદેસર વ્યવસાયિક પ્રવૃત્તિઓનો દુરૂપયોગ અટકાવવા કેન્દ્ર સરકાર કટિબદ્ધ છે
કેન્દ્ર સરકાર કોવિડ-19 રસીકરણ પ્રોગ્રામ અને સંબંધિત ડેટા અને કોવિન પર તેની ઉપલબ્ધતામાં પારદર્શિતા લાવવા માટે પ્રતિબદ્ધ છે
કેન્દ્ર સરકાર આ વર્ષે 16 જાન્યુઆરીથી રાજ્યો અને કેન્દ્રશાસિત પ્રદેશોના પ્રયત્નોને સમર્થન આપી રહી છે, જે “સમગ્ર સરકારી તંત્ર” ની ભાવનાથી અસરકારક રસીકરણ ઝુંબેશ હાથ ધરશે. કેન્દ્ર સરકારે દેશભરમાં COVID-19ની સમયસર ઉપલબ્ધતા સુનિશ્ચિત કરવા તમામ પગલાં લીધાં છે. આ સંદર્ભમાં સપ્લાય ચેઇન અને રસીનો સંગ્રહ પણ ખૂબ મહત્વ ધરાવે છે.
કેટલાક મીડિયા અહેવાલોમાં ઇ-વિન ઇન્વેન્ટરી અને તાપમાન ડેટા સંબંધિત કેન્દ્રીય આરોગ્ય મંત્રીના રાજ્યો / કેન્દ્રશાસિત પ્રદેશને લખાયેલા પત્રનો હવાલો આપ્યો છે.
કેન્દ્ર સરકારે રાજ્યો અને કેન્દ્રશાસિત પ્રદેશોને સલાહ આપી છે કે તેઓ રસીનો સ્ટોક અને તે જ્યાં રાખવામાં આવી છે તે જગ્યાના તાપમાનની સંપૂર્ણ માહિતી અને મૂલ્યાંકન ઇ-વિન દ્વારા વહેંચતા પહેલા કેન્દ્રિય સ્વાસ્થ્ય મંત્રાલયની પરવાનગી લે. આ કરવાનો હેતુ એ છે કે આ ડેટાનો તેના વ્યવસાયિક લાભ માટે કોઈપણ એજન્સી દ્વારા તેનો દુરૂપયોગ ન કરી શકે.
નોંધનીય છે કે યુનિવર્સલ ઇમ્યુનાઇઝેશન પ્રોગ્રામ  હેઠળ ઘણી રસીનો ઉપયોગ કરવામાં આવી રહ્યો છે અને તે રસીના તાપમાન વિશેનો ડેટા પણ ઉપલબ્ધ છે. કોઈ ખાસ રસીના ઉપયોગના વલણો વિશે ઘણી મહત્વપૂર્ણ માહિતી છે. ચોક્કસ રસી સંશોધન, કોલ્ડ-ચેન સાધનોની માહિતી તેમજ અન્ય રસીઓના સંદર્ભમાં બજારમાં દખલ માટે ડેટાનો દુરૂપયોગ થઈ શકે છે. તે નોંધપાત્ર છે કે કેન્દ્રીય સ્વાસ્થ્ય અને કુટુંબ કલ્યાણ મંત્રાલય ઇ-વિન ઇલેક્ટ્રોનિક પ્લેટફોર્મનો ઉપયોગ કરી રહ્યું છે, જેમાં યુઆઈપી હેઠળ છ વર્ષથી વધુ સમય માટે ઉપયોગમાં લેવામાં આવતી રસી શામેલ છે. આરોગ્ય મંત્રાલયની પૂર્વ મંજૂરી વિના સ્ટોક, સ્ટોરેજ અને તાપમાન અંગેના સંવેદનશીલ ડેટાને શેર કરી શકાતા નથી.
કોવિડ-19 રસીનો સ્ટોક, વપરાશ, બાકીની રસીનો ડેટા કોવિન પ્લેટફોર્મ પર ઉપલબ્ધ છે. કેન્દ્રીય સ્વાસ્થ્ય મંત્રાલય સાપ્તાહિક પ્રેસ કોન્ફરન્સ અને દૈનિક પ્રેસ રિલીઝ દ્વારા તેને નિયમિત અને પારદર્શક રૂપે મીડિયા અને જાહેર જનતા સમક્ષ રજૂ કરે છે.
કોવિડ-19 રસીકરણ કાર્યક્રમમાં પારદર્શિતા લાવવા કેન્દ્ર સરકાર કટિબદ્ધ છે. આ જ કારણ છે કે કેન્દ્ર સરકારે ઇન્ફર્મેશન ટેકનોલોજી આધારિત રસીઓનો ટ્રેકિંગ કરવાનાં પગલાં લીધાં છે. કોવિન દ્વારા લાભાર્થીઓ સુધી પહોંચેતી રસીનું સંપૂર્ણ ટ્રેકિંગ કરવામાં આવે છે. તેનો હેતુ સામાન્ય લોકો સાથે નિયમિત માહિતી વહેંચવાનો છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે ગુજરાતમાં સ્વદેશી રીતે ડિઝાઇન કરેલા 700 મેગાવોટના કાકરાપાર પરમાણુ પાવર પ્લાન્ટ-૩નું સંચાલન પ્રસ્થાપિત કરવા બદલ વૈજ્ઞાનિકોને અભિનંદન પાઠવ્યા
કેન્દ્રીય ગૃહમંત્રીએ કહ્યું કે, આ ઝળહળતી સિદ્ધિ બદલ સમગ્ર રાષ્ટ્ર આપણા વૈજ્ઞાનિકોને સલામ કરે છે
શ્રી અમિત શાહે કહ્યું કે, ન્યુ ઇન્ડિયા પ્રધાનમંત્રી શ્રી નરેન્દ્ર મોદીના નેતૃત્વમાં આત્મનિર્ભર ભારતની તેમની દ્રષ્ટિ સાકાર કરવા તરફ આગળ વધી રહ્યું છે.
કેન્દ્રીય ગૃહમંત્રી શ્રી અમિત શાહે ગુજરાતમાં સ્વદેશી રીતે ડિઝાઇન કરેલા 7૦૦ મેગાવોટના કાકરાપાર પરમાણુ પાવર પ્લાન્ટ-૩નું સંચાલન પ્રસ્થાપિત કરવા બદલ વૈજ્ઞાનિકોને અભિનંદન આપ્યા છે. શ્રી અમિત શાહે કહ્યું હતું કે, “ભારતના પરમાણુ ઇતિહાસમાં આ એક મોટો દિવસ છે અને આ ઝળહળતી સિદ્ધિ બદલ સમગ્ર રાષ્ટ્ર આપણા વૈજ્ઞાનિકોને સલામ કરે છે.”
કેન્દ્રીય ગૃહમંત્રીએ ઉમેર્યું હતું કે “ન્યુ ઇન્ડિયા પ્રધાનમંત્રી શ્રી નરેન્દ્ર મોદીના નેતૃત્વમાં આત્મનિર્ભર ભારતની તેમની દ્રષ્ટિ સાકાર કરવા તરફ આગળ વધી રહ્યું છે.”
SD/GP/DS/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 35.12 કરોડ લોકોને રસી આપવામાં આવી
છેલ્લા 24 કલાકમાં ભારતમાં 43,071 નવા કેસ નોંધાયા
ભારતનો એક્ટિવ કેસલોડ ઘટીને 4,85,350.
સક્રિય કેસો કુલ કેસોનાં 1.59% થયા
દેશમાં અત્યાર સુધીમાં કુલ 2,96,58,078 દર્દી સાજા થયા
છેલ્લા 24 કલાકમાં 52,299 દર્દીઓ સાજા થયા
સતત 52મા દિવસે બિમારીમાંથી સાજા થયેલા લોકોની સંખ્યા દૈનિક નવા કેસોની સંખ્યાથી વધુ
સાજા થવાનો દર વધીને 97.09% થયો
સાપ્તાહિક પોઝિટિવિટી રેટ ઘટીને 5% કરતા ઓછો થઈ ગયો છે, હાલમાં 2.44%
દૈનિક પોઝિટિવીટી રેટ સતત 27મા દિવસે 5 ટકાથી ઓછો 2.34%એ પહોંચ્યો
તપાસ ક્ષમતામાં નોંધપાત્ર વધારો-41.82 કરોડ ટેસ્ટ કરવામાં આવ્યા
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 168
નાગરિક ઉડ્ડયન મંત્રાલય
ભારતે યુનાઈટેડ કિંગડમ આવતી જતી તમામ ફલાઈટસ સ્થગિત કરી દીધી
નવા પ્રકારનો કોરોના વાયરસ ફેલાતાં લેવાયેલુ પગલુ
22 ડિસેમ્બરથી 31 ડિસેમ્બર સુધી ફલાઈટસ સ્થગિત કરાઈ
યુકેથી આવવા અથવા યુકે જવા નીકળી ગયેલા પેસેન્જરોએ ફરજીયાત આરટી-પીસીઆર ટેસ્ટ કરાવવો પડશે
નાગરિક ઉડ્ડયન વિભાગનો સ્વતંત્ર દરજ્જો ધરાવતા મંત્રી શ્રી હરદીપ સિંહ પુરી જણાવે છે કે યુ.કે.થી ઉપડીને ભારત આવતી ફલાઈટસ 22 ડિસેમ્બરથી 31 ડિસેમ્બર, 2020 સુધી કામચલાઉ ધોરણે સ્થગિત કરવામાં આવી છે. તેમણે જણાવ્યું હતું કે કેટલાક દેશોમાં એક નવા પ્રકારનો કોરોના વાયરસ પ્રસરી રહયાના સમાચારના પરિણામે ભારત સરકારે તમામ આવશ્યક પગલાં લેવાનો નિર્ણય કર્યો છે.
યુકેમાં નવા પ્રકારના કોવિડ- 19 વાયરસની ઉભરતી સ્થિતિને ધ્યાનમાં લઈને ભારત સરકારે તમામ જરૂરી સાવચેતીઓ અમલમાં મુકવાનો નિર્ણય કરી યુકે આવતી-જતી તમામ ફલાઈટસને 22 ડિસેમ્બર, 2020ના રોજ 23.59 કલાકથી અમલમાં આવે તે રીતે 31 ડિસેમ્બર, 2020  સ્થગિત કરી છે. આમ છતાં, આ નિયંત્રણ ઑલ-કાર્ગો ઓપરેશન અને ડાયરેકટર જનરલ સિવિલ એવિએશન  તરફથી ખાસ મંજૂર કરાયેલી ફલાઈટસને લાગુ નહી પડે.
અન્ય દેશોમાંથી સંચાલિત થઈ ભારત આવતી ફલાઈટસ યુકેથી કોઈ પેસેન્જરને ભારત લાવી શકશે નહી અને તેમણે એ વાતની ખાત્રી રાખવાની રહેશે કે યુકેથી આવતું કોઈ પણ પેસેન્જર, સીધી કે આડકતરી રીતે ભારતના કોઈ પણ સ્થળ માટે વિમાનમાં બેસી શકશે નહીં.
સાવચેતીના પગલા તરીકે યુકેથી આવતી તમામ ટ્રાન્ઝીટ ફલાઈટસના પેસેન્જર્સ તો તેના પેસેન્જરે ફરજીયાત આરટી-પીસીઆર ટેસ્ટ કરાવવવો પડશે. આગમન વખતે પેસેન્જર કોવિડ- 19 પોઝિટિવ જણાશે તો તેમને આરોગ્ય અને પરિવાર કલ્યાણ મંત્રાલયે જારી કરેલી માર્ગરેખાઓ મુજબ ક્વોરેનાટાઈન કરવામાં આવશે અને તે માટેનો તબીબી ખર્ચ પણ તેમણે ભોગવવાનો રહેશે.
SD/GP/BT
(
નાગરિક ઉડ્ડયન મંત્રાલય
ઉત્તર પ્રદેશના કુશીનગર વિમાન મથકને આંતરરાષ્ટ્રીય વિમાન મથક તરીકે જાહેરાતને મંત્રીમંડળની મંજૂરી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં આજે ઉત્તરપ્રદેશના કુશીનગર વિમાન મથકને ઈન્ટરનેશનલ એરપોર્ટ તરીકે જાહેરાતને મંજૂરી આપવામાં આવી છે.
કુશીનગર વિમાન મથકની નજીકમાં શ્રાવસ્તી, કપિલવસ્તુ, લુમ્બીની જેવાં બૌધ્ધ સાંસ્કૃતિક યાત્રા ધામો આવેલાં છે.  કુશીનગરને “આંતરરાષ્ટ્રીય એરપોર્ટ” તરીકે જાહેર કરાતાં અહીં ઉત્તમ કનેક્ટીવિટી પ્રાપ્ત થશે, વિમાનમાં પ્રવાસ કરનારને સ્પર્ધાત્મક કીંમતની પસંદગી પ્રાપ્ત થશે. અહીં સ્થાનિક અને આંતરરાષ્ટ્રીય પ્રવાસનને વેગ મળશે અને આ વિસ્તારનો આર્થિક વિકાસ થશે આંતરરાષ્ટ્રીય સરહદ નજીકમાં હોવાથી આ સ્થળ એક મહત્વનુ વ્યુહાત્મક સ્થાન પણ બની રહેશે.
કુશીનગર ઉત્તર પ્રદેશના ઉત્તર –પૂર્વ હિસ્સામાં ગોરખપુરથી આશરે 50 કિ.મી. દૂર આવેલુ છે અને તે એક મહત્વનુ બૌધ્ધ યાત્રા ધામ છે.
GP/DS
(
મંત્રીમંડળ
મંત્રીમંડળે ડિઝાસ્ટર રિસ્ક રિડક્શન અને મેનેજમેન્ટ ક્ષેત્રે સહકાર પર ભારત અને ઇટાલી વચ્ચે સમજૂતી કરાર  ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને આપત્તિ જોખમ ઘટાડવા અને સંચાલનના ક્ષેત્રમાં સહકાર પર ભારતની રાષ્ટ્રીય આપત્તિ વ્યવસ્થાપન સત્તામંડળ  અને ઇટાલીના ડીપાર્ટમેન્ટ ઓફ સિવિલ પ્રોટેક્શન ઓફ ધી પ્રેસિડેન્સી ઓફ ધી કાઉન્સિલ ઓફ મીનીસ્ટર્સ વચ્ચેના સમજૂતી કરાર  અંગે માહિતગાર કરવામાં આવ્યા હતા.
લાભો:
ડિઝાસ્ટર રિસ્ક રિડક્શન એન્ડ મેનેજમેન્ટના ક્ષેત્રમાં સહકાર અંગેના સમજૂતી કરાર પર કે જે ભારતની એનડીએમએ અને ઇટાલીના ડીપાર્ટમેન્ટ ઓફ સિવિલ પ્રોટેક્શન ઓફ ધી પ્રેસિડેન્સી ઓફ ધી કાઉન્સિલ ઓફ મીનીસ્ટર્સ વચ્ચે હસ્તાક્ષર થયા હતા.
આ સમજૂતી કરાર એક એવી વ્યવસ્થા લાવવા માંગે છે, જેના દ્વારા ભારત અને ઇટાલી બંને એકબીજાના આપત્તિ વ્યવસ્થાપન મિકેનિઝમ્સથી ફાયદો ઉઠાવશે અને તે આપત્તિ વ્યવસ્થાપનના ક્ષેત્રમાં સજ્જતા, પ્રતિભાવ અને ક્ષમતા નિર્માણના ક્ષેત્રોને મજબૂત બનાવવામાં મદદ કરશે.
ભારતની રાષ્ટ્રીય આપત્તિ વ્યવસ્થાપન સત્તામંડળ  અને ઇટાલીના ડીપાર્ટમેન્ટ ઓફ સિવિલ પ્રોટેક્શન ઓફ ધી પ્રેસિડેન્સી ઓફ ધી કાઉન્સિલ ઓફ મીનીસ્ટર્સ વચ્ચે આપત્તિ જોખમ ઘટાડવા અને સંચાલનના ક્ષેત્રમાં સહયોગ અંગેના સમજૂતી કરાર પર જૂન, 2021માં હસ્તાક્ષર કરવામાં આવ્યા હતા.
SD/GP/BT
(
કૃષિ મંત્રાલય
કોકોનટ ડેવલપમેન્ટ બોર્ડે FoCT પામ ક્લાઇમ્બર્સ માટે કોલ સેન્ટરની સ્થાપના કરી
કોકોનટ ડેવલપમેન્ટ બોર્ડ ફ્રેન્ડ્સ ઓફ કોકોનટ ટ્રી  પામ ક્લાઇમ્બર્સ માટે હેડ ક્વાર્ટર, કોચી ખાતે કોલ સેન્ટર સ્થાપવાનું આયોજન કરી રહ્યું છે. કોલ સેન્ટર એફઓસીટીની ટાસ્ક ફોર્સ દ્વારા છોડના સંરક્ષણ, લણણી અને અન્ય ક્ષેત્રીય કામગીરીના ક્ષેત્રમાં નાળિયેર ઉત્પાદકોની જરૂરિયાતોને પૂરી કરશે. પામ ક્લાઇમ્બીંગમાં સક્રિયપણે સંકળાયેલા FoCTsને આ ક્ષેત્રને લગતા લાભો મેળવવા માટે વહેલી તકે ટાસ્ક ફોર્સમાં જોડાવા વિનંતી કરવામાં આવે છે. કોલ સેન્ટર દ્વારા દરેક ગ્રામ પંચાયત સ્તરે નાળિયેર ક્ષેત્રમાં અનેક કામગીરી કરવા માટે FoCTsની ટાસ્ક ફોર્સ કાર્યરત રહેશે.
વધુ વિગતો માટે કૃપા કરીને પ્રચાર વિભાગ, કોકોનટ ડેવલપમેન્ટ બોર્ડ, કોચીનો સંપર્ક કરો. ઈમેલ આઈડી: cdbpub[at]gmail[dot]com, ફોન: 0484–2376265 /8848061240.
YP/GP/JD
(Visitor Counter : 76
મંત્રીમંડળ
પ્રધાનમંત્રી આવાસ યોજના-ગ્રામીણ ને માર્ચ 2021થી આગળ માર્ચ 2024 સુધી ચાલુ રાખવા કેન્દ્રીય મંત્રીમંડળની મંજૂરી
આનાથી ગ્રામીણ વિસ્તારોમાં સૌને માટે આવાસ સુનિશ્ચિત થશે
આ યોજના હેઠળ કુલ 2.95 કરોડ ઘરોનાં લક્ષ્યાંકની મર્યાદામાં બાકી રહેલાં 155.75 ઘરોનાં બાંધકામ માટે નાણાકીય મદદ પૂરી પડાશે
આના માટે નાણાકીય સંડોવણી ₹ 2,17,257 કરોડ રહેશે જેમાંથી કેન્દ્રનો હિસ્સો ₹ 1,25,106 કરોડ છે
પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી કેન્દ્રીય મંત્રીમંડળની બેઠકમાં આજે પ્રધાનમંત્રી આવાસ યોજના-ગ્રામીણ ને માર્ચ 2021થી આગળ ચાલુ રાખવા માટેની ગ્રામીણ વિકાસ વિભાગની દરખાસ્તને મંજૂરી આપવામાં આવી છે જેમાં આ યોજના હેઠળ કુલ 2.95 કરોડ ઘરોનાં લક્ષ્યાંકની મર્યાદામાં 31મી માર્ચ, 2021ના રોજ બાકી રહેલાં 155.75 લાખ ઘરોનાં બાંધકામ માટે નાણાકીય સહાય પૂરી પાડવાની છે.
કેન્દ્રીય મંત્રીમંડળે આપેલી મંજૂરીની વિગતો આ મુજબ છે:
- કુલ 2.95 કરોડ ઘરોનાં સંચિત લક્ષ્યાંકની મર્યાદામાં બાકી રહેલાં ઘરો પૂર્ણ કરવા હાલના નિયમો મુજબ પીએમએવાય-જીને માર્ચ 2021થી આગળ માર્ચ 2024 સુધી ચાલુ રાખવી.
- પીએમએવાય-જી હેઠળ ગ્રામીણ વિસ્તારોમાં 2.95 કરોડ ઘરોનાં કૂલ લક્ષ્યાંકોને સિદ્ધ કરવા માટે બાકી રહેલાં 155.75 લાખ ઘરોનાં બાંધકામ માટે કુલ નાણાકીય સંડોવણી ₹ 2,17,257 કરોડ  અને નાબાર્ડને વ્યાજ ફેરચૂકવણી માટે ₹ 18,676 કરોડની વધારાની જરૂરિયાત છે.
- ઈબીઆર તબક્કાવાર દૂર કરવા અને ગ્રોસ બજેટરી સપોર્ટ  મારફત સમગ્ર યોજનાના ફંડિંગ અંગેનો નિર્ણય નાણાં મંત્રાલય સાથે મસલત કરીને લેવાનો રહેશે.
- દરેક નાના રાજ્યો જેવા કે હિમાચલ પ્રદેશ, હરિયાણા, ગોવા, પંજાબ, ઉત્તરાખંડ અને આસામ તેમજ ત્રિપુરા સિવાયના ઉત્તર-પૂર્વી રાજ્યો અને જમ્મુ અને કાશ્મીર સિવાયના તમામ કેન્દ્ર શાસિત પ્રદેશોને છૂટાં કરાયેલાં 1.70%ના વહીવટી ભંડોળના ઉપરાંત, વહીવટી ભંડોળના કેન્દ્રીય હિસ્સા માંથી વધારાનું ₹ 45 લાખનું વહીવટી ભંડોળ વાર્ષિક છૂટું કરવું.
- પ્રોગ્રામ મેનેજમેન્ટ યુનિટ  અને નેશનલ ટેકનિકલ સપોર્ટ એજન્સી  નાણાકીય વર્ષ 2023-24 સુધી ચાલુ રાખવું.
લાભો:
માર્ચ, 2024 સુધી આ યોજના ચાલુ રહેવાથી એ સુનિશ્ચિત થશે કે પીએમએવાય-જી હેઠળ 2.95 કરોડ ઘરોનાં એકંદર લક્ષ્યાંકની મર્યાદામાં બાકીના 155.75 લાખ ઘરોને ગ્રામીણ વિસ્તારોમાં ‘સૌને આવાસ’નો હેતુ સિદ્ધ કરવા પ્રાથમિક સુવિધાઓ સાથે પાકા મકાનોનાં બાંધકામ માટે મદદ પૂરી પડાશે.
29મી નવેમ્બર, 2021 મુજબ, કુલ 2.95 કરોડનાં લક્ષ્યાંકમાંથી 1.65 કરોડ પીએમએવાય-જી મકાનો બાંધવામાં આવ્યાં છે. એવો અંદાજ છે કે 2.02 કરોડ ઘરો, જે 2011ની વસ્તી ગણતરી ના ડેટાબેઝ કાયમી પ્રતિક્ષા યાદીની લગભગ સમાન છે એ 15મી ઑગસ્ટ, 2022ની આખરી મહેતલ પહેલાં પૂર્ણ થશે. આથી, કુલ 2.95 કરોડ ઘરોનો લક્ષ્યાંક સિદ્ધ કરવા આ યોજના માર્ચ, 2024 સુધી ચાલુ રાખવાની જરૂર છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રાષ્ટ્રપતિ સચિવાલય
પાંચ દેશોના રાજદૂતોએ ભારતના રાષ્ટ્રપતિને ઓળખપત્ર રજૂ કર્યા
ભારતના રાષ્ટ્રપતિ, શ્રીમતી દ્રૌપદી મુર્મુએ આજે  રાષ્ટ્રપતિ ભવન ખાતે આયોજિત સમારોહમાં બાંગ્લાદેશ, માલદીવ્સ, સંયુક્ત આરબ અમીરાત, લાતવિયા અને જાપાનના ઉચ્ચ કમિશનરો/રાજદૂતો પાસેથી ઓળખપત્રો સ્વીકાર્યા. જેમણે તેમના ઓળખપત્રો રજૂ કર્યા તેઓ હતા:
1. મહામહિમ શ્રી મો. મુસ્તાફિઝુર રહેમાન, પીપલ્સ રિપબ્લિક ઓફ બાંગ્લાદેશના હાઈ કમિશનર
2. મહામહિમ શ્રી ઇબ્રાહિમ સાહેબ, માલદીવ પ્રજાસત્તાકના હાઇ કમિશનર
3. મહામહિમ ડૉ અબ્દુલનાસર જમાલ હુસૈન મોહમ્મદ અલશાલી, સંયુક્ત આરબ અમીરાતના રાજદૂત
4. મહામહિમ મિસ્ટર જુરીસ બોન, રિપબ્લિક ઓફ લાતવિયાના રાજદૂત
5. મહામહિમ શ્રી સુઝુકી હિરોશી, જાપાનના રાજદૂત
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 137
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે રાષ્ટ્રીય ખેલ દિવસ નિમિત્તે રમતવીરોને શુભેચ્છા પાઠવી
"રાષ્ટ્રીય ખેલ દિવસે હું આપણા તમામ રમતવીરોને સલામ કરું છું, જેઓ તેમના જુસ્સા અને મહેનત દ્વારા ભારતનું ગૌરવ વધારી રહ્યા છે."
"મોદી સરકાર કટિબદ્ધ છે અને ખેલો ઇન્ડિયા અને ફીટ ઈંડિયા જેવી પહેલ દ્વારા રમત-ગમતને પ્રોત્સાહન આપવા અને યુવા પ્રતિભાનું જતન કરીને આગળ વધારવા મહત્વની ભૂમિકા ભજવી રહી છે."
કેન્દ્રીય ગૃહ મંત્રીએ પણ હોકીના જાદુગર મેજર ધ્યાનચંદને તેમની જયંતી નિમિત્તે શ્રદ્ધાંજલિ અર્પણ કરી
"મેજર ધ્યાનચંદ એક અસાધારણ દિવ્ય ચરિત્ર હતા, જેમણે પોતાની જાદુઈ તકનીક દ્વારા ત્રણ ઓલિમ્પિક ગોલ્ડ મેડલ જીત્યા અને લાખો લોકોને મંત્રમુગ્ધ કર્યા”
“તેમની પ્રતિભા, સિદ્ધિઓ અને માતૃભૂમિ પ્રત્યેની નિષ્ઠા, આવનારી પેઢીઓને પ્રેરણા આપે છે"
કેન્દ્રીય ગૃહમંત્રી શ્રી અમિત શાહે રાષ્ટ્રીય ખેલ દિવસ નિમિત્તે રમતવીરોને શુભેચ્છા પાઠવી છે. તેમના ટ્વિટ્સમાં શ્રી અમિત શાહે કહ્યું હતું કે, “રાષ્ટ્રીય ખેલ દિવસ નિમિત્તે હું આપણા તમામ રમતવીરોને સલામ કરું છું, જેમણે તેમના જુસ્સા અને મહેનત દ્વારા ભારતને ગૌરવ અપાવ્યું છે.” તેમણે ભારપૂર્વક જણાવ્યું હતું કે "મોદી સરકાર કટિબદ્ધ છે અને ખેલો ઇન્ડિયા અને ફીટ ઈંડિયા જેવી પહેલ દ્વારા રમત-ગમતને પ્રોત્સાહન આપવા અને યુવા પ્રતિભાનું જતન કરીને આગળ વધારવા મહત્વની ભૂમિકા ભજવી રહી છે."
કેન્દ્રીય ગૃહમંત્રીએ પણ હોકીના જાદુગર મેજર ધ્યાનચંદને તેમની જયંતી નિમિત્તે શ્રદ્ધાંજલિ આપી હતી. શ્રી અમિત શાહે કહ્યું હતું કે, "મેજર ધ્યાનચંદ એક અસાધારણ દિવ્ય ચરિત્ર હતા, જેમણે પોતાની જાદુઈ તકનીક દ્વારા ત્રણ ઓલિમ્પિક ગોલ્ડ મેડલ જીત્યા અને લાખો લોકોને મંત્રમુગ્ધ કર્યા હતા.”
કેન્દ્રીય ગૃહમંત્રીએ વધુમાં કહ્યું હતું કે "તેમની પ્રતિભા, સિદ્ધિઓ અને માતૃભૂમિ પ્રત્યેની નિષ્ઠા, આવનારી પેઢીઓને પ્રેરણા આપે છે."
મેજર ધ્યાનચંદનો જન્મ 29 ઓગસ્ટ, 1905ના રોજ થયો હતો. રાષ્ટ્રીય ખેલ દિવસ દર વર્ષે 29 ઓગસ્ટના રોજ હોકીના સુપ્રસિદ્ધ ખેલાડી મેજર ધ્યાનચંદના માનમાં ઉજવવામાં આવે છે.
SD/BT
(Visitor Counter : 134
પ્રધાનમંત્રીનું કાર્યાલય
પ્રધાનમંત્રી 19 ફેબ્રુઆરીના રોજ વિશ્વ ભારતીના પદવીદાન સમારોહમાં સંબોધન કરશે
પ્રધાનમંત્રી શ્રી નરેન્દ્ર મોદી 19 ફેબ્રુઆરી, 2021ના રોજ સવારે 11 વાગ્યે વિશ્વ ભરતીના પદવીદાન સમારોહમાં વિડિયો કોન્ફરન્સ દ્વારા સંબોધન કરશે. આ પ્રસંગે પશ્ચિમ બંગાળના રાજ્યપાલ અને વિશ્વ ભારતીના રેક્ટર શ્રી જગદીપ ધનખર; કેન્દ્રીય શિક્ષણ મંત્રી ડૉ. રમેશ પોખરીયાલ 'નિશંક' અને રાજ્યકક્ષાના શિક્ષણ મંત્રી શ્રી સંજય ધોત્રે પણ ઉપસ્થિત રહેશે. સમારોહ દરમિયાન કુલ 2535 વિદ્યાર્થીઓ તેમની ડિગ્રી પ્રાપ્ત કરશે.
વિશ્વભારતી વિશે
વિશ્વ ભારતીની સ્થાપના ગુરુદેવ રવીન્દ્રનાથ ટાગોરે 1921માં કરી હતી. તે દેશની સૌથી પ્રાચીન કેન્દ્રીય વિશ્વવિદ્યાલય છે. મે 1951માં સંસદના અધિનિયમ દ્વારા વિશ્વ ભારતીને કેન્દ્રીય વિશ્વવિદ્યાલયને "રાષ્ટ્રીય મહત્વની સંસ્થા" તરીકે સ્થાપિત કરવામાં આવી. યુનિવર્સિટીએ ગુરુદેવ ટાગોર દ્વારા ઘડી કાઢેલા શિક્ષણ શાસ્ત્રનું પાલન કર્યું, જો કે ધીરે-ધીરે તે બીજા બધા વિશ્વ વિદ્યાલયની જેમ આધુનિક સ્વરૂપમાં વિકસિત થઈ. પ્રધાનમંત્રી યુનિવર્સિટીના કુલપતિ પણ છે.
(
પ્રધાનમંત્રીનું કાર્યાલય
પ્રધાનમંત્રીએ ફાર્મા ઉદ્યોગના અગ્રણીઓ સાથે સંવાદ કર્યો
પ્રધાનમંત્રીએ વીડિયો કોન્ફરન્સિંગના માધ્યમથી ફાર્મા ઉદ્યોગના અગ્રણીઓ સાથે સંવાદ કર્યો હતો. પ્રધાનમંત્રીએ મહામારી સામેની જંગમાં ફાર્મા ક્ષેત્રએ નિભાવેલી મહત્વની ભૂમિકાની પ્રશંસા કરી હતી.
પ્રધાનમંત્રીએ આવી કસોટીની પરિસ્થિતિમાં પણ ફાર્મા ઉદ્યોગ જે પ્રકારે કામ કરી રહ્યો છે તેની પ્રશંસા કરી હતી.
પ્રધાનમંત્રી મોદીએ ટિપ્પણી કરી હતી કે, ફાર્મા ઉદ્યોગના ભગીરથ પ્રયાસોના પરિણામરૂપે જ આજે ભારતને ‘ફાર્મસી ઓફ વર્લ્ડ’ તરીકે ઓળખવામાં આવે છે. તેમણે કહ્યું હતું કે, મહામારીના સમય દરમિયાન આખી દુનિયામાં 150થી વધારે દેશોમાં આવશ્યક દવાઓનો જથ્થો ઉપલબ્ધ કરાવવામાં આવ્યો છે. પ્રધાનમંત્રીએ એમ પણ કહ્યું હતું કે, તમામ પડકારો વચ્ચે પણ ભારતીય ફાર્મા ઉદ્યોગે ગયા વર્ષમાં નિકાસમાં 18 ટકાની વૃદ્ધિ નોંધાવી છે જે તેમની શક્તિનો પરચો આપે છે.
વાયરસના સંક્રમણના આ બીજા ચરણમાં મોટી સંખ્યામાં કેસોમાં વધારો થઇ રહ્યો છે તે બાબતની નોંધ લેતા પ્રધાનમંત્રીએ કેટલીક આવશ્યક દવાઓના ઉત્પાદનમાં વધારો કરવા માટે ફાર્મા ઉદ્યોગે કરેલા પ્રયાસોને ખૂબ બિરદાવ્યા હતા. તેમણે રેમડેસિવીર જેવા ઇન્જેક્શનોના ભાવમાં ઘટાડો કરવા બદલ પણ ફાર્મા ઉદ્યોગની પ્રશંસા કરી હતી. દવાઓ અને આવશ્યક તબીબી ઉપકરણોનો પૂરવઠો એકધારો સરળતાથી ચાલતો રહે તે માટે, પ્રધાનમંત્રીએ ફાર્મા ઉદ્યોગને અનુરોધ કર્યો હતો કે, તેઓ અવરોધ વગર પૂરવઠા શ્રૃંખલા ચાલતી રહે તે સુનિશ્ચિત કરે. પ્રધાનમંત્રી મોદીએ લોજિસ્ટિક્સ અને પરિવહન જેવી સુવિધાઓ માટે સરકાર તરફથી સહકાર આપવાની પણ રજૂઆત કરી હતી.
પ્રધાનમંત્રીએ આ ઉદ્યોગને કોવિડની સાથે સાથે ભવિષ્યમાં આવી શકે તેવા જોખમો બાબતે વધુને વધુ સંશોધનો હાથ ધરવા માટે પણ અનુરોધ કર્યો હતો. તેમણે કહ્યું હતું કે, આનાથી વાયરસને ખતમ કરવામાં અગ્રેસર રહેવામાં આપણને મદદ મળી શકશે.
ફાર્મા ઉદ્યોગ પાસેથી સહકારની ઇચ્છા વ્યક્ત કરતા પ્રધાનમંત્રી મોદીએ ખાતરી આપી હતી કે, સરકાર નવી દવાઓ અને નિયમનકારી પ્રક્રિયાઓ માટે સુધારાઓ કરી રહી છે.
સરકાર તરફથી સક્રિયતાપૂર્વક મળી રહેલી મદદદ અને સહકારની ફાર્મા ઉદ્યોગના અગ્રણીઓએ પ્રશંસા કરી હતી. તેમણે છેલ્લા એક વર્ષમાં ઉત્પાદન અને લોજિસ્ટિક્સની કામગીરી એકધારી ચાલુ રાખીને દવાઓની ઉપલબ્ધતા સુનિશ્ચિત કરવા માટે હાથ ધરવામાં આવેલા પ્રયાસો પર પ્રકાશ પાડ્યો હતો. વિનિર્માણ, પરિવહન, લોજિસ્ટિક્સ અને આનુષંગિક સેવાઓ માટે ફાર્મા હબની કામગીરીઓને મહત્તમ સ્તર પર જાળવી રાખવામાં આવી રહી છે. આ સંવાદમાં સહભાગી થનારાઓએ દેશમાં કોવિડની સારવારના પ્રોટોકોલ માટે કેટલીક દવાઓમાં અભૂતપૂર્વ રીતે વધેલી માંગ વચ્ચે પણ એકંદરે દવાઓની માંગને પહોંચી વળવા માટે હાથ ધરવામાં આવી રહેલા પગલાંઓ વિશે ઇનપુટ્સ આપ્યા હતા.
આ બેઠકમાં કેન્દ્રીય આરોગ્ય મંત્રી ડૉ. હર્ષવર્ધન, રાજ્યમંત્રી  શ્રી અશ્વિની કુમાર ચૌબે, કેન્દ્રીય રસાયણ અને ખાતર મંત્રી શ્રી ડી.વી. સદાનંદ ગૌડા, રાજ્યમંત્રી  શ્રી મનસુખ માંડવિયા, પ્રધાનમંત્રીના અગ્ર સચિવ, ડૉ. વી.કે. પૌલ નીતિ આયોગ ના સભ્ય, કેબિનેટ સચિવ, કેન્દ્રીય આરોગ્ય સચિવ, કેન્દ્રીય ફાર્માસ્યુટિકલ સચિવ, ICMRના DG ડૉ. બલરામ ભાર્ગવ તેમજ કેન્દ્ર સરકારના વિવિધ મંત્રાલયો/ વિભાગોના વરિષ્ઠ અધિકારીઓ ઉપસ્થિત રહ્યાં હતા.
SD/GP/JD
(
પ્રધાનમંત્રીનું કાર્યાલય
પ્રધાનમંત્રી 27 મેના રોજ પ્રગતિ મેદાન ખાતે ભારતના સૌથી મોટા ડ્રોન ફેસ્ટિવલ - ભારત ડ્રોન મહોત્સવ 2022-નું ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 27 મે 2022ના રોજ નવી દિલ્હીના પ્રગતિ મેદાન ખાતે સવારે 10 વાગ્યે ભારતના સૌથી મોટા ડ્રોન ફેસ્ટિવલ - ભારત ડ્રોન મહોત્સવ 2022-નું ઉદ્ઘાટન કરશે.
પ્રધાનમંત્રી કિસાન ડ્રોન પાઇલટ્સ સાથે પણ વાતચીત કરશે, ઓપન એર ડ્રોન પ્રદર્શનના સાક્ષી બનશે અને ડ્રોન પ્રદર્શન કેન્દ્રમાં સ્ટાર્ટઅપ્સ સાથે વાર્તાલાપ કરશે.
ભારત ડ્રોન મહોત્સવ 2022 એ બે દિવસીય કાર્યક્રમ છે અને તે 27 અને 28 મેના રોજ યોજાઈ રહ્યો છે. મહોત્સવમાં સરકારી અધિકારીઓ, વિદેશી રાજદ્વારીઓ, સશસ્ત્ર દળો, કેન્દ્રીય સશસ્ત્ર પોલીસ દળો, PSUs, ખાનગી કંપનીઓ અને ડ્રોન સ્ટાર્ટઅપ્સ વગેરેના 1600થી વધુ પ્રતિનિધિઓ ભાગ લેશે. પ્રદર્શનમાં 70થી વધુ પ્રદર્શકો ડ્રોનના ઉપયોગના વિવિધ કેસ પ્રદર્શિત કરશે. મહોત્સવમાં ડ્રોન પાયલોટ પ્રમાણપત્રો, પ્રોડક્ટ લોંચ, પેનલ ચર્ચાઓ, ફ્લાઈંગ ડેમોસ્ટ્રેશન, મેડ ઈન ઈન્ડિયા ડ્રોન ટેક્સી પ્રોટોટાઈપનું પ્રદર્શન વગેરેના વર્ચ્યુઅલ એવોર્ડ પણ જોવા મળશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ઝાંસીનું વર્લ્ડ ક્લાસ સ્ટેશન ઝાંસી અને નજીકના વિસ્તારોમાં વધુ પ્રવાસન અને વાણિજ્ય સુનિશ્ચિત કરશે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું છે કે ઝાંસીનું વર્લ્ડ ક્લાસ સ્ટેશન ઝાંસી તેમજ નજીકના વિસ્તારોમાં વધુ પ્રવાસન અને વાણિજ્ય સુનિશ્ચિત કરશે. શ્રી મોદીએ એમ પણ કહ્યું કે સમગ્ર ભારતમાં આધુનિક સ્ટેશનો રાખવાના પ્રયાસોનો આ એક અભિન્ન ભાગ છે.
ઝાંસીના સંસદસભ્ય શ્રી અનુરાગ શર્માએ ટ્વિટ કરીને બુંદેલખંડના લોકો માટે ઝાંસીને વર્લ્ડ ક્લાસ સ્ટેશન બનાવવાની મંજૂરી આપવા બદલ પ્રધાનમંત્રી શ્રી નરેન્દ્ર મોદીનો આભાર માન્યો હતો. તેમણે રેલવે મંત્રી શ્રી અશ્વિની વૈષ્ણવનો પણ આભાર માન્યો હતો.
ઉત્તર પ્રદેશના ઝાંસીના સાંસદ દ્વારા ટ્વીટનો જવાબ આપતાં પ્રધાનમંત્રીએ ટ્વીટ કર્યું;
"ભારતભરમાં આધુનિક સ્ટેશનો ઊભા કરવાના અમારા પ્રયાસોનો એક અભિન્ન ભાગ, આ ઝાંસી તેમજ નજીકના વિસ્તારોમાં વધુ પ્રવાસન અને વાણિજ્ય સુનિશ્ચિત કરશે."
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 204.84 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 23,49,651 ડોઝ આપવામાં આવ્યા
ભારતમાં સક્રિય કેસનું ભારણ 1,37,057 થયું
સક્રિય કેસનું ભારણ હાલમાં 0.31% છે
સાજા થવાનો દર હાલમાં 98.49% નોંધાયો
છેલ્લા 24 કલાકમાં 19,823 દર્દીઓ સાજા થયા, કુલ વધીને 4,34,03,610 દર્દીઓ સાજા થયા
છેલ્લા 24 કલાકમાં ભારતમાં 17,135 નવા કેસ નોંધાયા
દૈનિક પોઝિટિવીટી દર 3.69% પહોંચ્યો
સાપ્તાહિક પોઝિટિવીટી દર હાલમાં 4.67% છે
કુલ 87.63 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,64,919 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 115
પ્રધાનમંત્રીનું કાર્યાલય
G7 શિખર સંમેલન દરમિયાન કેનેડાના પ્રધાનમંત્રી સાથે પ્રધાનમંત્રીની મુલાકાત
પ્રધાનમંત્રી શ્રી નરેન્દ્ર મોદીએ કેનેડાના પ્રધાનમંત્રી H.E. શ્રી જસ્ટિન ટ્રુડો સાથે 27 જૂન 2022ના રોજ જર્મનીના સ્લોસ એલમાઉમાં G7 સમિટ દરમિયાન દ્વિપક્ષીય બેઠક યોજી હતી.
સહિયારા મૂલ્યો સાથે મજબૂત લોકશાહીના નેતાઓ તરીકે, તેઓએ એક ફળદાયી બેઠક કરી હતી જેમાં તેઓએ ભારત-કેનેડા દ્વિપક્ષીય સંબંધોની ચર્ચા કરી હતી અને વેપાર અને આર્થિક જોડાણો, સુરક્ષા અને આતંકવાદ વિરોધી ક્ષેત્રે સહયોગ તેમજ લોકો વચ્ચેના સંબંધોને વધુ મજબૂત કરવા સંમત થયા હતા.
તેઓએ પરસ્પર હિતના વૈશ્વિક અને પ્રાદેશિક મુદ્દાઓ પર પણ વિચારોનું આદાન-પ્રદાન કર્યું.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(